**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.14:00

Rīgā, 2017. gada 17.maijā Nr.8

Sēdi vada: Gints Miķelsons – Latvijas Būvniecības padomes priekšsēdētājs

Sēdē piedalās: Kaspars Bondars; Zigmārs Brunavs; Pēteris Dzirkals; Baiba Fromane; Vija Gēme; Normunds Grinbergs; Ināra Laube; Juris Mellēns; Jānis Rāzna; Mārtiņš Straume; Edmunds Valantis; Roberts Vecums –Veco, Oskars Zivtiņš, aizvieto: Jānis Libkovskis (LTRK)

Uzaicinātie: Andris Vanags – Ministru prezidenta padomnieks;

Olga Geitus-Eitvina – Ekonomikas ministrijas (EM) Būvniecības politikas departamenta direktore;

 Māris Demme - Būvniecības valsts kontroles biroja (BVKB) direktora pienākumu izpildītājs;

Uldis Jansons - BVKB, Metodiskās vadības un informācijas pārvaldības departamenta direktors;

Renārs Špade - BVKB Metodiskās nodaļas vadītājs;

Ēriks Eglītis - BVKB, Būvniecības informācijas sistēmu nodaļas, projekta vadītājs;

 Aldis Puisītis – IT konsultants “AA projekts”;

Zanda Rence – Mālniece - IT konsultants “AA projekts”;

Arnis Ļeļs - IT konsultants “AA projekts”, jurists;

Aigars Paegle - Latvijas Būvuzņēmēju partnerība;

Elita Rubesa-Voravko – EM Sabiedrisko attiecību nodaļa.

Sēdē nepiedalās: Andris Božē (LTRK); Leonīds Jākobsons; Līga Gaile; Elīna Rožulapa; Annija Novikova; Jurijs Strods.

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Būvniecības nozares stratēģija - aktivitātes un atbildības.
2. Būvniecības valsts kontroles biroja iepirktā, Būvniecības informācijas sistēmas (BIS) konsultanta - informācijas tehnoloģiju uzņēmuma “AA projekts” vīzija par BIS attīstību turpmākajos gados.
3. Latvijas būvniecības nozares ētikas kodekss un Būvnieka solījums (B.Fromane)
4. Citi jautājumi:

4.1. Aktuālā informācija par *Būvniecības likuma* grozījumu un citu normatīvā regulējuma izmaiņu izstrādāšanu un virzību. (Ekonomikas ministrija)

4.2. Nākamās sēdes laiks un darba kārtība.

Sēdi sāk 14:10

**1.§**

**Būvniecības nozares stratēģija - aktivitātes un atbildības.**

--------------------------------------------------------------------------------------------------

**Ziņo:** G.Miķelsons

Informē par “Būvniecības vidēja termiņa stratēģijas 2017.-2024.gadam” mērķiem un aktivitāšu (kopumā 35 aktivitātes) sadalījumu par blokiem:

* Apgrozījuma pieauguma aktivitātes;
* Produktivitātes aktivitātes;
* Kvalitātes uzlabojumu aktivitātes;
* Gudro speciālistu aktivitātes.

Šobrīd atvērtas 9 aktivitātes (pielikumā prezentācija), kuras atrodas dažādās izpildes stadijās.

Nozares organizācijas izstrādāja vadlīnijas saimnieciski izdevīgākā piedāvājuma vērtēšanai projektēšanas, būvdarbu, kā arī apvienotajos projektēšanas un būvdarbu iepirkumos. Vadlīnijas sadarbībā ar Iepirkumu uzraudzības biroju ir prezentētas 27.aprīlī konferencē.

Ierosina padomes locekļiem padomāt, kurš varētu būs līderis noteiktai aktivitātei un uzņemties atbildību par tās realizēšanu, kā arī 2 nedēļu laikā padomei izvērtēt to kādas aktivitātes būtu jāatver līdz gada beigām.

**Par gudro speciālistu** ( **izglītības) aktivitātēm un apmācību**

**J.Libkovskis** vērš uzmanību uz to, ka ir pieejamas lielas struktūrfondu naudas līdz 2020.gadam, ko varētu izmantot apmācību programmām būvniekiem.

**R.Vecums-Veco** informē, ka profesionālās izglītības sistēmai Izglītības un zinātnes ministrijas (IZM) rīcībā ir apmēram 380 milj. EUR struktūrfondu naudas, kas jāapgūst līdz 2020.gadam. Ir identificēta problēma, ka mācību iestādes organizē kursus, kas piedāvā jaunāko sistēmu un tehnoloģiju apguvi, bet būvnieki nenāk uz šiem kursiem, aizbildoties ar peļņas zudumu, ja darbinieki apmeklēs kursus.

**A.Vanags** ierosina kopīgi aprunāties, jo izglītības sistēma un būvniecības nozare virzās pa paralēlām sliedēm, būtu lietas jāsinhronizē, jo IZM nauda apmācībai ir.

**G.Miķelsons** aicina N.Grinbergu ziņot par izglītības konferencē sasniegtajiem rezultātiem.

**N.Grinbergs** informē, ka galvenais secinājums ir tas, ka izglītības iestādēm redzējums ir viens, bet būvniekiem cits. IZM pārstāvis neapmeklē Būvniecības padomes sēdes.

**Z.Brunavs** ierosina uzaicināt uz padomes sēdi LDDK izveidotās Būvniecības NEP pārstāvi, kas arī nodarbojas ar izglītības jautājumiem.

**Nolemj:** 1. Sekretariātam izsūtīt plānoto aktivitāšu sarakstu un Padomes locekļiem divu nedēļu laikā sniegt atbildi, kuras stratēģijā paredzētās aktivitātes būtu jāatver līdz šā gada beigām un kurās no aktivitātēm plāno piedalīties.

2. Nākamajā padomes sēdē N.Grinbergam informēt padomi par “Būvniecības nedēļas 2017”, Tehniskās izglītības dienas rezultātiem un secinājumiem.

**2.§**

**Būvniecības informācijas sistēmas (BIS) konsultanta - informācijas tehnoloģiju uzņēmuma “AA projekts” vīzija par BIS attīstību turpmākajos gados**

--------------------------------------------------------------------------------------------------

|  |
| --- |
| **Ziņo:** Aldis Puisītis, Zanda Rence – Mālniece |
| A.Puisītis sniedz informāciju par uzņēmuma darbību un pieredzi valsts IT sistēmu attīstībā, akcentējot pieredzi TAPIS sistēmas attīstības dokumentu izstrādē, kā arī prasību izstrādē Valsts zemes dienesta ĢIS sistēmas radīšanai (NĪVKIS telpiskie dati). Par to kā realizēt BIS projektu – prioritāte ir sadarbība starp nākamajiem lietotājiem un projekta izstrādātājiem, kas pietrūcis izstrādājot iepriekšējo projektu.Galvenie virzieni:1. **Vienotas darba platformas izveide**. Visiem darba grupas locekļiem būs pieejama ērta un interaktīva vienota darba platforma.
2. **Uzdevumi izstrādātājam tiks definēti pa posmiem**. Nav iespējams uzrakstīt specifikāciju ilgākam laika periodam, jo IT tehnoloģijas attīstās strauji, tāpēc tiks strādāts pa posmiem un tiks definēts uzdevumus. Specifikācija tiks sagatavos tādā līmenī, lai varētu izsludināt iepirkumu un varētu piesaistīt izstrādātāju. Pusgada laikā uzdevumam būs jābūt realizētam, lai var uzsākt testēšanu un izstrādātu uzdevumu nākamajam posmam.
3. **Integrācija ar citām sistēmām, normatīvās vides sakārtošana.** Jāsāk domāt par integrāciju ar citām sistēmām, lai tad kad sistēma būs izstrādāta, būtu gatava normatīvā vide.

**Par sadarbības modeli ar BVKB** |
| Informē par darba uzdevuma ietvaru un BIS attīstību (prezentācija pielikumā).**AA Projekts Darba uzdevuma ietvars*** Projekta pārvaldība
	+ Projekta pārvaldības konsultācijas
	+ Projekta progresa kontrole
	+ Projekta risku kontrole
* Kvalitātes uzraudzība
	+ Konsultācijas par Projekta sfēru
	+ Iesniegto dokumentācijas nodevumu kvalitātes pārbaude
	+ Iesniegto programmatūras nodevumu realizācijas pārbaudes vadība
* Izmaiņu vadība
	+ Atbalsta darbi izmaiņu vadībā

**AA Projekts darbu progress 1. Posmā**Projektā veiktās un uzsāktās darbības:* izstrādāts projekta pārvaldības plāns;
* esošās situācijas izpēte;
* noteikts iepirkuma procedūras veids un process;
* iepirkuma procedūras dokumentācijai izstrāde;
* darba grupu sanāksmju plānošana un koordinācija.

Turpmākās darbības 1. posma ietvaros:* darba grupu sanāksmju organizēšana, darbs *Jama* vidē;
* iepirkuma procedūras atbalsta darbi;
* detalizētā darba uzdevuma (e-saskaņošanas funkcionalitāte) izstrādātājiem sagatavošana un saskaņošana *Jama* vidē.

Paralēli attīstības projektam ir iepirkums par BIS uzturēšanuPadomes locekļus interesē par BIS konsultatīvās padomes veidotās darba grupas. **A.Puisītis** informē, ka darba grupām speciāls deleģējums nav nepieciešams, var pieteikties visi, kas vēlās.**E.Valantis** – norāda uz nozares lomu BIS izstrādes procesā un nepieciešamību aktīvi iesaistīties darba grupās, lai tiktu identificētas un ņemtas vērā visu lietotāju intereses. . Projektā vispārīgi nodefinētas prasības un sasniedzamais rezultāts, projekta realizācijas jautājumi ir projekta ieviesēja kompetencē. Šobrīd prioritāte ir vienoties ar projekta partneri - Lielo pilsētu asociāciju par viņu izteiktajiem iebildumiem, lai tuvākajā laikā projektu varētu apstiprināt Ministru kabinetā.  |
|  |

**Nolemj**: 1. Pieņemt informāciju zināšanai;

2. Sekretariātam nosūtīt Padomes locekļiem informāciju par BIS konsultatīvās padomes veidotajām darba grupām.

3. Rudenī pieaicināt BVKB pārstāvjus informācijas sniegšanai par BIS projekta virzību.

**3.§**

**Latvijas būvniecības nozares ētikas kodekss un Būvnieka solījums**

--------------------------------------------------------------------------------------------------

**Ziņo:** B.Fromane

 Ir precizēts Būvniecības nozares ētikas kodekss, ņemti vērā priekšlikumi un ieteikumi. Aicina apstiprināt ētikas kodeksu un Būvnieka solījumu, par kuru interesi ir izrādījušas vairākas izglītības iestādes. Ētikas kodeksu plānots parakstīt konferences “Ēnu ekonomika Latvijas būvniecībā” laikā.

**J.Mellēns** iebilst pret ētikas kodeksu, jo reālajā dzīvē tas nestrādā. Viss ir saistīts ar finanšu plūsmu. Pret to, ka saistības jāuzņemas apakšuzņēmējam un jāatbild tiem, kas strādā būvlaukumā, bet ētiskas normu pārkāpumi vairāk attiecas uz uzņēmumu vadību. Jāpieraksta, ka šis ētikas kodekss attiecas uz visiem būvniecības dalībniekiem arī uz pasūtītāju un būvfirmas vadītāju u.c.

**B.Fromane -** Ētikas kodeksu speciālinesašaurinājām, tas attiecas uz visiem būvniecības procesa dalībniekiem. Konferencē prezentāciju par ētikas kodeksa lomu un nozīmi nozares sakārtošanā sniegs Latvijas Universitātes pasniedzējs D.Bērziņš, kurš ir viens no vadošajiem ekspertiem ētikas politikas jautājumos un ir aktīvi piedalījies ētikas kodeksa izstrādē. Kāpēc Ētikas kodeksam ir būtiska loma, tas ir morāles jautājums. Ir pierādīts, ka organizācijām, kurām ir šādi kodeksi ir mazāks korupcijas risks un mazāk ētikas normu pārkāpumu**.**

**V.Gēme** uzsver, ka tā ir labā griba, tas nav likums, tas ir sabiedrības veselības rādītājs.

**R.Vecums-Veco** norāda, kanosodījums, kas nāks no Ētikas komisijas, būs tikai morāls, tā ir vēršanās pret katru personīgi.

**J.Mellēns** vēlas uzzināt, kā darbosies ētikas komisija, kāda nozīme un ietekme tās lēmumiem.

**E.Valantis** atgādina, ka normatīvais regulējums ļauj apturēt sertifikātu par ētikas normu pārkāpumu.

**V.Gēme** vērš uzmanību uz to, ka jābūt atrunātām visām procedūrām un kārtībai kā ētikas kodekss tiek piemērots un kā komisijas lēmumi tiek piemēroti.

Balsojums par Būvniecības nozares ētikas kodeksa un Būvnieka solījuma apstiprināšanu:

Piedalās 14 balsstiesīgi padomes locekļi. Papildus saņemts elektronisks balsojums no E.Rožulapas, L.Jākobsons deleģējis balsot M.Straumi. **Kopējais balsotāju skaits 16 balsis.**

Balsojums **“Par”** – **12** balsis

**“Atturās”** – **4** (J.Mellēns, P.Dzirkals, J.Libkovskis, V.Gēme), jo nav nodefinēts uz ko šis ētikas kodekss attiecās un visa atbildība tiek novelta uz sertificēto speciālistu.

Atturējušies padomes locekļi atbalsta ētikas kodeksu, ja tiek sagatavots skaidrojums par to, kas ir visa nozare, norādot personu loku uz kurām tas attiecas, tai skaitā būvuzņēmējiem un pasūtītājiem.

**Nolemj:** 1. **Atbalstīt Būvniecības nozares ētikas kodeksu un Būvnieka solījumu**.

 2. B.Fromanei Būvnieka ētikas kodeksa aprakstānodefinēt, kas ir visa nozare, paskaidrot mērķa auditoriju un kāds ir ētikas kodeksa mērķis, lai noņemtu bažas, ka atbildība tiek novelta uz sertificēto speciālistu.

**4.§**

**Citi jautājumi**

--------------------------------------------------------------------------------------------------

**4.1. Aktuālā informācija par *Būvniecības likuma* grozījumu un citu normatīvā regulējuma izmaiņu izstrādāšanu un virzību**.

 **Ziņo:** E.Valantis

Saeimas Tautsaimniecības, agrārā, vides un reģionālās attīstības komisija atbalstīja Ekonomikas ministrijas ierosinātos grozījumus Būvniecības likumā (steidzamie grozījumi). Grozījumi tiks virzīti steidzamības kārtā 2.lasījumos, priekšlikumu sniegšanas termiņš uz 2.lasījumu ir 8.jūnijs. Plānots, ka grozījumi tiks pieņemti līdz Saeimas vasaras brīvdienām (līdz Jāņiem). Pēc saskaņošanas ar Saeimas juridisko biroju, Komisija atbalstīja šādus grozījumus likumā:

* atvieglota kārtība grozījumu veikšanai būvprojektā projektēšanas un būvdarbu laikā;
* pilnveidots regulējums attiecībā uz tehniskajām prasībām un pieļaujamām atkāpēm no tām, tai skaitā atkāpju pamatošanas un saskaņošanas kārtība;
* lai pilnvērtīgi ieviestu būvniecības procesa digitālos risinājumus, ir paredzēta īpaša kārtība būvniecības ierosinātāja identificēšanai un pilnvarojuma sniegšanai būvspeciālistiem.

**M.Straume** satraukts par to, ka Saeimā netiks virzīts jautājums par termiņa pagarināšanu, kas dod tiesības turpināt patstāvīgu praksi pēc likumā noteiktā termiņa personām, kuras līdz šā likuma spēkā stāšanās dienai ieguvušas patstāvīgās prakses tiesības būvniecības jomā būvtehniķa profesijā, bet nav ieguvušas likumā noteikto izglītību.

**O.Geitus-Eitvina** informē, ka Saeima savā vārdā virza tikai tos jautājums, kas saistīti ar struktūrfondu apgūšanu, bet šis jautājums būs jāvirza parastā kārtībā caur Ministru kabinetu (MK).

**E.Valantis** atzīst šī jautājuma svarīgumu. Ziņojums par nozares pārkāršanas riskiem, kuru Ministrija ir sagatavojusi gada sākumā, ir kļuvis neaktuāls, kam pamatā ir vairāki iemesli. Patreiz novērojam strauju cenu celšanos projektēšanas iepirkumos, kas ir skaidrojums ar lielu pasūtījumu skaitu un nepietiekamiem cilvēku resursiem. Līdz ar to jautājums par būvtehniķiem ir aktuāls.

Darba grupa turpinās darbu pie jautājumiem par atbildības sadalījumu, par apdrošināšanu būvniecībā.

**Par elektronisko laika uzskaiti un likumu “*Par nodokļiem un nodevām*”**

Regulējuma izstrāde ir kompleksa, procesā piedalās Ekonomikas ministrija, Valsts ieņēmumu dienests. Pusēm ir vienots uzskats, ka tai jābūt vienotai sistēmai, kurā informācija uzkrājas, vai tā ir BIS sistēmas ietvaros vai privātajās rokās ir atsevišķa saruna. Regulējuma mērķis ir divu gadu laikā uz pusi samazināt ēnu ekonomikas rādītājus nozarē.

Atbilstoši ārkārtas padomes sēdē nolemtajam Ekonomikas ministrija saņēma atsevišķu padomes locekļu priekšlikumus un iebildumus par likumprojektu. Priekšlikumi ir apkopoti un izvērtēti. Vairākās lietas ir ņemts vērā un jau iestrādātas likumprojektā. Atsevišķas lietas ir izskaidrotas anotācijā. Kā nesaskaņoti paliek šādi nozares iebildumi:

* sistēmas ieviešanas termiņi (FM neatbalsta sistēmas ieviešanas atlikšanu līdz 2018. gada 1.janvārim);
* Par uzskaitītā darba laika pieļaujamām atšķirībām;
* .

Likumprojekta virzība – FM tuvākajā laikā atsūtīs likumprojektu steidzamai oficiālai saskaņošanai. Plānots, ka likumprojekts tiks virzīts pieņemšanai steidzamības kārtā tā, lai tas stātos spēkā līdz 2017. gada 1.jūlijā.

E.Vecums–Veco atbalsta elektronisko laika uzskaites karšu ieviešanu, bet izsaka priekšlikumu, turpināt iesākto ceļu, lai ID karte nav tikai kā caurlaide objektos, bet lai tajā tiktu fiksētas arī darbinieku prasmes un kvalifikācijas.

**Nolemj:** Pieņemt informāciju zināšanai

**4.2. nākamās sēdes laiks un darba kārtība**

**Nolemj: 1.** Nākamo Latvijas būvniecības padomes sēdi sasaukt 2017.gada 14.jūnijā, plkst.14:00;

 **2.** Padomes locekļiem iesniegt priekšlikumus nākamās sēdes Darba kārtībai.

Sēdi slēdz 15:50

Padomes priekšsēdētājs G.Miķelsons

Protokolēja I.Rostoka